Kedves Tagunk!

Tisztelt Érdeklődő!

Az **Egységes Hulladékgazdálkodási Információs Rendszer** (EHIR) **2015. január 1-jével** kezdi meg a működését. Ezt követően kizárólag ügyfélkapun keresztül, Általános Nyomtatványkitöltő (**ÁNYK**) keretprogrammal lehet majd adatszolgáltatást beküldeni.

Az előző, 2014. december 11-én, „Jogszabályváltozások a hulladékgazdálkodási adatszolgáltatásban és létesítményüzemeltetésben”címmel szervezett workshop rendezvényünkön tett ígéretünknek megfelelően **2015. február 5-én** „**EHIR - új feladatok az adatszolgáltatásban**” címmel újabb **workshop** megtartásával, ennek keretében **Kertész-Káldosi Zsuzsanna** hulladékgazdálkodási referens (Földművelésügyi Minisztérium) és **Kissné Petró Mária** szakértő (Közép-dunántúli Környezetvédelmi és Természetvédelmi Felügyelőség, Székesfehérvár meghívásával sorra kerülő konzultációval kívánjuk segíteni a vállalatok adatszolgáltatási kötelezettségének jogszerű teljesítését.

Szeretettel várjuk Önt és érintett munkatársait workshop rendezvényünkön. Várjuk jelentkezésüket a mellékelt Jelentkezési lap visszaküldésével **február 2-án 10 óráig**!

**Időpont**: 2015. február 5. 10.00 – 13.15 óra (egy szünettel)

Regisztráció 9.30 órától (frissítők, sütemény),

13.15 órától ebéd a jelentkezési lapon történő regisztráció szerint

**Helyszín**: Lion’s Garden Hotel\*\*\*\* (1146 Budapest, Cházár András utca 4.)

**További tájékoztatás**: Hulladékhasznosítók Országos Egyesülete, Major Ágnes képzési vezető

 oktatas@hoe.hu, (1) 422 1428, 06-30-900-7323

Amennyiben konzultációs kérdését a jelentkezéssel egyidejűleg eljuttatja hozzánk, azt előzetesen átadjuk az előadónak.

Budapest, 2015. január 29.

Üdvözlettel:

Major Ágnes

képzési vezető